Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A fentiek alapján megállapítható, hogy a fegyveres biztonsági õrzésrõl, a természetvédelmi és a mezei õrszolgálatról szóló 1997. évi CLIX. törvény jelenleg hatályos rendelkezései nem teremtenek jogalapot olyan kamerarendszerek
Paragraph Index: 1173

2005. szeptember 20-án kelt levelére válaszolva az alábbiakról tájékoztatom: Beadványában a Bankközi Informatikai Szolgáltató Rt., a Bankközi Adós- és Hitelinformációs Rendszer (a továbbiakban: BAR) üzemeltetõje nevében bejelentette az adatvédelmi nyilvántartásba, hogy 2005. október 30. napjától kezdve a BAR szolgáltatását új adatfeldolgozási módszerrel kívánják kiegészíteni. Az új adatfeldolgozási eljárás 2006/162/II. szám során a BAR elemzi az egyes személyek BAR-ban feltalálható adatait, és az elemzés alapján egy matematikailag az adatokból egyenesen következõ értéket, az úgynevezett BAR Indexet fûzi azokhoz. Mint ahogyan az Ön elõtt is ismert, az Igazságügyi Minisztérium 2004 októberében javaslatot tett a központi hitelinformációs rendszerre vonatkozó jogi szabályozás továbbfejlesztésére, és a Pénzügyminisztérium, a Magyar Bankszövetség, a Pénzügyi Szervezetek Állami Felügyelete, valamint az adatvédelmi biztos bevonásával az egyeztetõ tárgyalásokat tartott. A törvénymódosítás elõkészítése során a bankszövetségi javaslat egyik átdolgozott változatával kapcsolatban jeleztem, hogy a tervezet azon rendelkezését, mely szerint „a BAR jogosult az ügyfélrõl nyilvántartott adatokhoz olyan összevont adatot fûzni, mely a BAR-ban az ügyfélrõl nyilvántartott adatokból következik”, adatvédelmi szempontból aggályosnak tartom. A személyes adatok védelmérõl és a közérdekû adatok nyilvánosságáról szóló 1992. évi LXIII. törvény fogalomrendszere szerint ennek az indexálásnak az eredménye automatizált egyedi döntésnek minõsül, melyre csak abban az esetben kerülhet sor, ha ahhoz az érintett kifejezetten hozzájárult, vagy azt törvény lehetõvé teszi. Nem osztom az Ön álláspontját, mely szerint az új adatfeldolgozási módszer nem tekinthetõ automatizált egyedi döntésnek, tekintettel arra, hogy a BISZ Rt. maga is adatkezelõnek minõsül, akinél az automatizált folyamat eredményeképpen elõálló értékelés („ügyfélminõsítés”) nem szolgál alapjául egy ezt követõ emberi döntésnek. Természetesen egészen más a jogi megítélés a hitelkérelmek banki elbírálásánál, ahol általában az automatizált adatfeldolgozás eredményének ismeretében embernek kell meghoznia a döntést. Az Avtv. 9/A. §-a szerint érintettnek mindkét esetben lehetõséget kell biztosítani álláspontja kifejtésére. Az automatizált adatfeldolgozás esetén az érintettet – kérelmére – tájékoztatni kell az alkalmazott matematikai módszerrõl és annak lényegérõl. Kifejtettem, hogy nem látom indokoltnak a Hpt.-ben egy ilyen törvényi lehetõség megteremtését, tekintettel arra, hogy a banki kockázatkezelõk a központi hitelinformációs rendszerben nyilvántartott adatok teljes köréhez hozzáférhetnének. A BAR által képzett index tehát nem tartalmazna számukra többletinformációt. A Hpt. tervezett módosítása szerint a jövõben a hitelinformációs rendszer több adatot tart majd nyilván, így a rendszerhez csatlakozók az adósról lényegesen több adathoz juthatnak hozzá. A szabályozás ilyen irányú módosítását elfogadtam, abból kiindulva, hogy az adatszolgáltatás körének bõvülése az adósok méltányosabb megítélését fogja eredményezni, ezáltal a KHR-ben szereplés ténye nem fogja maga után vonni automatikusan a hitelkérelem elutasítását. Álláspontom szerint az indexálás ezzel ellentétes folyamatokat indíthat el. A hatályos Hpt. alapján a bevezetni kívánt adatfeldolgozási módszer nem tekinthetõ jogszerûnek. A BAR adatkezelésének jogalapja törvényi felhatalmazás, mely szerint a rendszer adatot tart nyilván és adhat át az érintett adósnak, valamint a hiteladat-szolgáltatónak. A törvény nem jogosítja fel a BAR-t arra, hogy az adatokon bármilyen más adatkezelési mûveletet végezzen. Különösen aggályos ez abból a szempontból, hogy ennek eredményeként új adatfajta jön létre, melynek kezelésére a BISZ Rt.-t törvény nem hatalmazza fel. Kérem, hogy a fentiekre tekintettel szíveskedjen a tervezett adatkezeléstõl eltekinteni. Ellenkezõ esetben az Avtv.

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes